Diari Oficial de la Generalitat Valenciana


Sumari del DOGV 3870, del 03-11-2000 (2000/8617)

Informació pública del programa (alternativa tècnica) per a la gestió indirecta de l'actuació integrada del pla parcial denominat SUTZ-1 de Picassent.
------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8617


Organisme emissor
:   Ajuntament de Picassent

Tipus de document
:   Anunci

Informació pública del programa (alternativa tècnica) per a la gestió indirecta de l'actuació integrada del pla parcial denominat SUTZ-1 de Picassent. [2000/S8617]
  
L'alcalde president d'aquest ajuntament, per Decret d'Alcaldia número 652/2000, de 17 d'octubre de 2000 va acordar:
  
1. Exposar al públic el programa per a la gestió indirecta de l'actuació integrada del pla parcial denominat SUZT-1 presentat pel senyor José Luis González Arnau en representació de Promociones Picassent Urbana, SL, en el qual s'adjunta:
  
- Còpia sol·licitud de cèdula d'urbanització.
  
- Relació de titulars cadastrals.
  
- Pla parcial modificatiu que comprén:
  
- Memòria informativa.
  
- Memòria justificativa.
  
- Normes urbanístiques.
  
- Estudi d'impacte ambiental.
  
- Plans d'informació.
  
- Plans d'ordenació.
  
- Avantprojecte d'urbanització.
  
2. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posterior o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestarà caució d'això. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
3. Així mateix de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es practicarà notificació a través de la publicació d'anunci en el Diari Oficial de la Generalitat Valenciana i al tauler d'edictes d'aquest ajuntament als possibles interessats desconeguts en dit procediment. Indicar que efectuada comprovació sobre titulars cadastrals figura com a titular del polígon 49, parcel·la 68, la senyora Emilia Sanchis Fuertes i 1 més i com a titular del polígon 49, parcel·la 699, el senyor Daniel Benlloch Roig, ambdós amb domicili desconegut; per la qual cosa haurà d'efectuar-se l'oportuna publicació en el Butlletí Oficial de la Província de València en base a allò que s'ha establit en l'article 59 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
4. L'acte d'obertura de pliques se celebrarà en la següent data hàbil a la conclusió del termini per a presentar-les, a la sala de regidors d'aquest ajuntament, exceptuant-se dissabtes.
  
5. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant aquest període, podran associar-se unint les seues proposicions.
  
Així mateix, per a informació dels interessats a consultar l'expedient, es fa saber que el mateix estarà a disposició del públic de dilluns a divendres, ambdós dies inclusivament, en horari de 10.00 a 14.00 hores, a l'Oficina Tècnica de l'ajuntament.